हॉर्मोन्स का असंतुलन है सीएएच का कारण
कंजेनिटल एड्रीनल हाइपरप्लासिया (सीएएच) एक तरह की आनुवांशिक स्थिति है, जो स्त्री और पुरुष, दोनों को प्रभावित कर सकती है। इसका संबंध हॉर्मोन्स की कमी से है। इसमें एंड्रोजन्स का प्रोडक्शन जरूरत से ज्यादा होने लगता है, जिसके चलते महिलाओं को अंडों के उत्सर्जन, माहवारी और गर्भधारण में दिक्कतें आती हैं।
बढ़ जाता है मेल हॉर्मोन्स का स्तर
एड्रीनल हाइपरप्लासिया महिलाओं में हॉर्मोन्स का असंतुलन पैदा करता है, जिसकी वजह से शरीर में मेल हॉर्मोन्स बढ़ने लगते हैं। इससे पीड़ित महिलाओं में कुछ ऐसे एंजाइम्स की कमी हो सकती है, जो एड्रीनल ग्लैंड्स में जरूरी हॉर्मोन्स को बनाने के काम आते हैं। एड्रीनल ग्लैंड्स का बाहरी हिस्सा यानी एड्रीनल कॉर्टेक्स तीन प्रमुख हॉर्मोन्स बनाता है, जिन्हें स्टेरॉयड्स कहते हैं। ये स्टेरॉयड नॉर्मल हेल्थ के लिए जरूरी होते हैं। सीएचए होने में एड्रीनल कॉर्टेक्स और उससे बनने वाले हारमोन्स का ही हाथ होता है। जब किसी महिला के शरीर में कॉर्टिसोल और एल्डेस्टेरॉन की कमी होती है, तो मेल हाॅर्मोन्स की मात्रा सामान्य से ज्यादा होने लगती है।
शुरुआत में नहीं दिखते लक्षण
सीएएच में आमतौर पर कोई बाहरी लक्षण साफ नजर नहीं आते, इसलिए इसकी अनदेखी की संभावना ज्यादा रहती है। इसकी वजह से हाइट कम बढ़ने, शरीर से दुर्गंध आने, मुहांसे होने, माहवारी में अनियमितता और जरूरत से ज्यादा बाल बढ़ने जैसी समस्याएं भी पैदा हो सकती हैं। वजन कम होना, शरीर में पानी की कमी होना, उल्टी आना, महिलाओं में पुरुषों जैसे लक्षण नजर आना, जैसे चेहरे और शरीर पर ज्यादा बाल और गहरी आवाज, हड्डियों की डेंसिटी कम होना आदि भी इसके लक्षणों में शामिल हैं।
कैसे पता करें
डॉक्टर सीएएच की पुष्टि करने के लिए ब्लड या यूरीन टेस्ट करवाते हैं। इससे सीएएच के साथ ही एड्रीनल ग्लैंड्स के द्वारा बनाए जा रहे हॉर्मोन्स के स्तर का पता लगाने में मदद मिलती है।
इलाज में सर्जरी की जरूरत नहीं
à उपचार : सीएचए के ज्यादातर मामलों में सर्जिकल ट्रीटमेंट की जरूरत नहीं पड़ती है और केवल दवाइयों के जरिए ही हारमोन्स का संतुलन दोबारा कायम किया जा सकता है।
à मेडिकेशन : मां बनने की इच्छुक महिलाओं में एल्डोस्टेरॉन का स्तर कम करने के लिए ओरल मेडिकेशन की जरूरत पड़ती है। इससे टेस्टोस्टेरॉन का स्तर कम करके फर्टिलिटी को रीस्टोर करने में मदद मिलती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva